
Összefüggések vizsgálata a machiavellizmus, a szociális együttműködés és a konfliktuskezelés között vámos hallgatók és dolgozók körében

A vizsgálat célja feltérképezni az összefüggéseket, lehetséges kapcsolatokat a machiavellizmus, a szociális együttműködés, a konfliktuskezelés és a büntetésre, ill. jutalomra való érzékenység között. A felmérés a békéscsabai NAV dolgozói és az NKE-RTK nappali vám szakos hallgatók körében zajlott.
A vizsgálati módszerek: SPSRQ, TCI- Szociális együttműködés skála, Thomas-Kilmann Konfliktuskezelő kérdőív, ill. a MACH V kérdőív volt.
A vizsgálat eredményei: a résztvevők jellemzően alacsony mach kategóriába tartoznak. A munkavállalók és a tanulók csoportja között szignifikáns különbség nem volt megállapítható.
A szociális együttműködési skálán elért magas pontszám alapján a személyek együttműködőnek tekintendők, a csoportok szignifikánsan nem különböznek egymástól. Ez összefüggésbe hozható azzal, hogy a machiavellizmussal legszorosabb kapcsolatban, az ötfaktoros személyiségmodellen („Big Five”) belül a lelkiismeretesség és a barátságosság faktorok állnak, amelyek negatív korrelációt mutatnak a Mach eredményekkel (Czibor és Bereczkei, 2011). Paál (2011) felvetése, hogy vélhetően a magas machiavellizmus, az empátia és az együttműködésre való hajlandóság alacsony fokával mutatkozik.
Konfliktuskezelés kapcsán legjellemzőbb kommunikációs stílus a kompromisszumos stílus volt, majd ezt követte az elkerülés. 
Ali et al. (2009) és Mealey (1995) szerint megállapítást nyert, hogy magas mach személyeknél idegrendszeri aktivizáció mutatható ki, azon helyzetekben, amikor a büntetésnek a kockázata jelentős. Vizsgálataink során megállapítható a vizsgálati személyek büntetésre érzékenységének magasabb foka. A tanulók szignifikánsabban érzékenyebbek a büntetésre, mint a munkavállalók.
A különbözőség vizsgálatok eredményei alapján elmondható, hogy szignifikáns különbség mutatkozott a vizsgált csoportok között a MACH V. kérdőív és a TCI kérdőív esetén. Az empátia skála elemzésénél figyelhető még meg tendencia szintű gyenge kapcsolat.
További adatfelvételekkel meg lehetne állapítani, hogy lehet-e stabilabb, erősebb a kapcsolat a vizsgált tényezők között.



